Tryneflaggermus

Chaerephon
 Cheiromeles
 Eumops
 Molossops
 Molossus
 Mops
 Mormopterus
 Myopterus
 Nyctinomops
 Otomops
 Promops
 Tadarida

Tryneflaggermus (Molossidae) er en gruppe flaggermus.
De fleste artene har en solid kroppsbygning og er gode flygere med relativt lange og smale vinger. 
Noen av de raskest flygende flaggermusene tilhører denne gruppen. 

De blir fra 4 til 12 cm lange, pluss halen. 
De kan veie mellom 8 og 220 gram, avhengig av art.
De er vanligvis grå, brune eller svarte på farge, skjønt det finnes noen unntak. 
Halen strekker seg forbi membranen som forbinder bakføttene med haleroten. 

De spiser insekter og fanger byttet i flukt. 
Noen arter samler seg i små grupper i hule trær og hulrom i fjell, mens noen huleboende arter danner enorme kolonier på opptil 50 millioner individer. De er nattaktive, som de fleste andre flaggermus. Bulldogflaggermus er utbredt i subtropiske og tropiske strøk i alle verdensdeler. Den eneste arten i Europa er Tadarida teniotis.

 Eksterne lenker 

 Family Molossidae - bucknell.edu

Kategori:Flaggermus
Kategori:Sør-Amerikas pattedyr
Kategori:Nord-Amerikas pattedyr
Kategori:Europas pattedyr
Kategori:Asias pattedyr
Kategori:Oseanias pattedyr
Kategori:Pattedyr formelt beskrevet i 1855
Kategori:Dyr formelt beskrevet av Paul Gervais